google/wiki40b huggingface dataset:
Άντρις Μπέρζινς

Πρώιμη καριέρα

Γεννήθηκε στο Νιτάουρε (Nītaure), στην τότε Σοβιετική Ένωση. Το 1958 πήγε σε σχολείο μέσης εκπαίδευσης στην Σιγκούλντα, όπου έμεινε ως το 1962. Στη συνέχεια σπούδασε στο Πολυτεχνείο της Ρίγας, από όπου αποφοίτησε το 1971, και έγινε ραδιομηχανικός στο εργοστάσιο "Elektrons". Έφτασε να γίνει διευθυντής και το 1988 διορίστηκε υφυπουργός δημοτικών υπηρεσιών της Σοβιετικής Σοσιαλιστικής Δημοκρατίας της Λετονίας. Έκανε επίσης σπουδές στο οικονομικό τμήμα του Κρατικού Πανεπιστημίου της Λετονίας, από όπου πήρε πτυχίο το 1988. 
Το 1989 ο Μπέρζινς εξελέγη μέλος του επαρχιακού συμβουλίου (σοβιέτ) στην περιφέρεια Βαλμιέρα και διορίστηκε πρόεδρος της εκτελεστικής επιτροπής στην εν λόγω επαρχία. Έναν χρόνο αργότερα εξελέγη στο Ανώτατο Συμβούλιο της Σοβιετικής Λετονίας εκπροσωπώντας την Βαλμιέρα. Στις 4 Μαΐου 1990 ψήφισε υπέρ της ανακήρυξης της ανεξαρτησίας της Λετονίας, η οποία αποκατέστησε την ανεξαρτησία της.
Το 1993 ανέλαβε πρόεδρος στο Ταμείο Ιδιωτικοποιήσεων της Τράπεζας της Λετονίας και επίσης πρόεδρος της εταιρείας Latvijas Unibanka. Ανέπτυξε επιχειρηματική δράση και έκανε μεγάλη περιουσία, η οποία υπερέβαινε το 1 εκατ. λατς ως τα μέσα της δεκαετίας του 2000. Ήταν επίσης ιδιοκτήτης 30 διαφορετικών εκτάσεων γης. Εργάστηκε ως σύμβουλος στην τράπεζα SEB και ήταν μέλος της επιτροπής σε διάφορες μετοχικές εταιρείες.

Πολιτική καριέρα

Ο Μπέρζινς επέστρεψε στην πολιτική το 2005, όταν διεκδίκησε ανεπιτυχώς την εκλογή του στο αξίωμα του δημάρχου της Ρίγας, καθώς τέθηκε επικεφαλής της λίστας του κόμματος Ένωση Πρασίνων και Αγροτών. Το 2010 εξελέγη βουλευτής με το κόμμα του.

Πρόεδρος της Λετονίας

Στις 23 Μαΐου 2011 έλαβε το χρίσμα για τις προεδρικές εκλογές από 5 βουλευτές της Ένωσης Πρασίνων και Αγροτών. Στις 2 Ιουνίου 2011 o Mπέρζινς εξελέγη στο αξίωμα, κερδίζοντας στον δεύτερο γύρο τον τότε πρόεδρο Βάλντις Ζάτλερς, με 53 ψήφους υπέρ και 44 κατά έναντι 41 υπέρ και 56 κατά για τον Ζάτλερς. Στον πρώτο γύρο ο Μπέρζινς είχε πάρει 50 ψήφους, ενώ 48 βουλευτές τον καταψήφισαν, ενώ ο Ζάτλερς έλαβε 43 υπέρ και 55 κατά.
Συνακόλουθα, ο Μπέρζινς ανέλαβε πρόεδρος στις 8 Ιουλίου 2011.
Νέρολα Μυσίας

Η Νέρολα ήταν αρχαία πόλη της Μυσίας, στη Μικρά Ασία.
Βρισκόταν μεταξύ της Πολίχνας και της Μαλλού και στα δυτικά της Σκήψεως. Είναι άγνωστη η προέλευση του ονόματός της, γι'αυτό και μόνο εικασίες μπορούν να γίνουν. Με το ίδιο όνομα υπάρχει και άλλη μια πόλη στο Λάτιο, της οποίας το όνομα θεωρείται σαβινικής προελεύσεως. Οι Σαβίνοι θεωρούντο, κατά τους Ρωμαίους ιστορικούς, πελασγικής (παλαιοελληνικής) καταγωγής από τη Λακωνία. Η σαβινική πόλη ονομάστηκε έτσι είτε από την σαβινική λέξη nero ή nerio (=δυνατός, γενναίος), ή από το όνομα του αυτοκράτορος Νέρωνος, όπως αποκαλύπτει αρχαία επιγραφή της πόλης (A Nerone tuum Nerola nomen habet), ο οποίος είχε επίσης σαβινική καταγωγή. Επομένως η πόλη της Μικράς Ασίας, ίσως ήταν ρωμαϊκή αποικία (colonia) λεγεωναρίων από την Ιταλία, είτε το αντίστροφο, δηλαδή πελασγική πόλη.
Στη θέση της αρχαίας πόλης βρίσκεται η σημερινή Καρακαντιλάρ (Karakadilar) της Τουρκίας.
Φάνος Κατελάρης

Σταδιοδρομία σε συλλόγους

Από το 2013 είναι παίκτης της Ομόνοιας και έχει παραχωρηθεί 2 φορές με δανεισμό, στην Αλκή Λάρνακας (2013-14) και στον Ολυμπιακό Λευκωσίας (2014-15).

Διεθνής σταδιοδρομία

Έχει αγωνιστεί με τις μικρές Εθνικές Κύπρου U19 και U21. 
Στις 22 Μαρτίου 2017, έκανε το ντεμπούτο του με την Εθνική Κύπρου σε μία φιλική νίκη με 3-1 επί του Καζακστάν, στην οποία σημείωσε και το πρώτο του γκολ.
Σάλτσα Αρραμπιάτα

Προετοιμασία 

Η σάλτσα Αρραμπιάτα συνήθως σερβίρεται με πέννες - που μεταφράζονται ως "αγκάθια" στα Ελληνικά - και μπορεί να έχει από πάνω φρεσκοκομμένο μαϊντανό. Πολλές συνταγές αποκαλούν το τυρί Παρμεζάνα (Parmigiano-Reggiano) ως το πιο κατάλληλο για την συνταγή, όμως δεν είναι απαραίτητο. Υπάρχουν πολλές παραλλαγές της παραδοσιακής συνταγής και μερικές περιέχουν κρεμμύδι, τηγανισμένο με το σκόρδο και τις ντομάτες.
Πλειόνη (μυθολογία)

Αστρονομία

Με το όνομα της μυθικής Πλειόνης φέρεται ένας από τους αστέρες του αστρικού σμήνους των Πλειάδων, 6ου περίπου μεγέθους.
Αϊδίνιο

Όνομα

Σε αρχαιοελληνικές πηγές το όνομα της πόλης εμφανίζεται ως Ανθέα και Ευανθία, ενώ επίσης αναφέρεται και ως Σελεύκεια επί του Μαιάνδρου,  Σελεύκεια Καρίας και Ερυνίνα. Κατά τους ρωμαϊκούς και βυζαντινούς χρόνους ήταν γνωστή ως Τράλλεις. Αργότερα μετονομάστηκε σε Γκιουζελχισάρ (Güzelhisar).
Το σημερινό όνομα το οφείλει η πόλη στο μεσαιωνικό τουρκικό μπεηλίκι των Αϊντίνογλου, ο οποίος ήταν κυβερνήτης της περιοχής κατά τον 14ο αιώνα. Κατά την τουρκική περίοδο στην πόλη ήρθαν Έλληνες από την Ελλάδα – κυρίως την Ήπειρο. Πριν από την ανταλλαγή πληθυσμών στο Αϊδίνιο διέμεναν περίπου 10.000 Έλληνες.
Κρητική επανάσταση 1878

Η Κρήτη για μια δεκαετία (1868-1877) διοικούνταν με βάση τον Οργανικό Νόμο του 1868, τον οποίο διαρκώς παραβίαζαν οι μουσουλμάνοι του νησιού. Το 1877 επικρατούσε επαναστατικός αναβρασμός  παράλληλα με τον Ρωσοτουρκικό πόλεμο. Ιδρύθηκαν τότε στην Κρήτη τρία επαναστατικά κομιτάτα, στο Βάμο, στα Χανιά και στο Ρέθυμνο, ενώ μέχρι τον Ιανουάριο του 1878 η επανάσταση είχε επεκταθεί σε όλο το νησί. Μετά την ήττα της Τουρκίας στον πόλεμο με τη Ρωσία οι Μεγάλες Δυνάμεις, στις 13 Ιουνίου 1878 στο Βερολίνο, υποχρέωσαν το Σουλτάνο να εφαρμόσει τον Οργανικό Νόμο του 1868. Το αποτέλεσμα αυτό δεν ικανοποιούσε τους Κρητικούς, οι οποίοι συνέχισαν να εξεγείρονται. Η Τουρκία, μετά από υπόδειξη της Αγγλίας, δέχθηκε να υπογράψει τον Οκτώβριο του 1878 τη Σύμβαση της Χαλέπας, προάστιο των Χανίων, η οποία παραχωρούσε στην Κρήτη ημιαυτονομία
Η Σύμβαση αποτελούνταν από 16 άρθρα και 6 ειδικές διατάξεις. Οι κυριότερες διατάξεις της είναι οι ακόλουθες:
1) Ο Γενικός Διοικητής Κρήτης θα μπορούσε να είναι και Χριστιανός και η θητεία του οριζόταν για πέντε χρόνια με δυνατότητα  ανανέωσης.
2) Ο Γενικός Διοικητής θα είχε και ένα σύμβουλό του από το αντίθετο θρήσκευμα
3) Οι Χριστιανοί Πληρεξούσιοι στη Γενική Συνέλευση ορίζονταν σε 49 έναντι 31 Μουσουλμάνων.
4) Ιδρυόταν Κρητική Χωροφυλακή.
5) Αναγνωριζόταν η Ελληνική ως επίσημη γλώσσα των δικαστηρίων και της Γενικής Συνέλευσης. Μόνο τα επίσημα πρακτικά, οι αποφάσεις των δικαστηρίων και η επίσημη αλληλογραφία θα συντάσσονταν και στις δύο γλώσσες.
6) Για να επικρατήσουν ειρηνικές συνθήκες διαβίωσης, δόθηκε γενική αμνηστία.
7) Προβλεπόταν προσωρινή απαλλαγή από ορισμένους φόρους.
8) Επιτρεπόταν η ίδρυση Φιλολογικών Συλλόγων και η έκδοση εφημερίδων.
Η Σύμβαση της Χαλέπας αποτελούσε ένα θετικό βήμα προς τη σταδιακή διαμόρφωση ενός καθεστώτος αυτοδιοίκησης.
Τάγμα του Πίου του ΙΧ

Το Τάγμα του Πίου του ΙΧ (ιταλικά: Ordine di Pio IX‎), είναι το παπικό τάγμα ιπποτών το οποίο ιδρύθηκε από τον Πάπα Πίος Δ΄ το 1560. Η απονομή του τάγματος σταμάτησε να δίνεται και επανάρχισε από τον Πάπα Πίος Θ΄ στις 17 Ιουνίου 1847. Από τον Νοέμβριο του 1993 απονέμεται και σε γυναίκες.
Η υψηλότερη βαθμίδα που απονέμεται από τον Πάπα είναι το χρυσό Περιδέραιο του Τάγματος', το οποίο απονέμεται σε επικεφαλής κρατών κατά τις επίσημες επισκέψεις τους στην Αγία Έδρα. Ο Μεγαλόσταυρος είναι το ανώτατο παπικό μετάλλιο που απονέμεται σε άνδρες και γυναίκες, οι οποίοι είχαν διαπιστευθεί στην Αγία Έδρα ως πρέσβεις με θητεία πέραν των δύο ετών, αλλά και σε εξαίρετους καθολικούς σε όλο τον κόσμο για 
που δίδεται συχνά στους Πρέσβεις που έχουν διαπιστευτεί στην Αγία Έδρα μετά από δύο χρόνια καθήκοντα και εξαιρετικούς καθολικούς στον ευρύτερο  συγκεκριμένες υπηρεσίες, κυρίως στον διεθνή χώρο και για εξαιρετικές πράξεις για την Εκκλησία και την κοινωνία. 
Η επόμενη βαθμίδα είναι αυτή του ιππότη (και τώρα και της ντέιμ) διοικητή, το οποίο μπορεί να δοθεί ως ανώτερη διάκριση. Η χαμηλότερη βαθμίδα είναι του ιππότη (και τώρα της ντέιμ). Απονέμεται σε καθολικούς και τους μη καθολικούς και, σε ορισμένες περιπτώσεις, σε μη χριστιανούς.
Ιωάννης Τσιμπούκης

Βιογραφία

Γεννήθηκε το 1899 και είχε ευρεία μόρφωση, ενώ μελέτησε κυρίως ιστορικά και οικονομικά θέματα.
Διετέλεσε υφυπουργός Γενικός Διοικητής Νήσων Αιγαίου Πελάγους στην κυβέρνηση του Κανελλόπουλου από τις 12 Νοεμβρίου ως τις 22 Νοεμβρίου 1945.
Στην κυβέρνηση του Θεμ. Σοφούλη παρέμεινε υφυπουργός για λίγες ημέρες, ως την παραίτησή του, στις 26 Νοεμβρίου 1945.
Εξελέγη βουλευτής Λαρίσης με το συνδυασμό της Ηνωμένης Παράταξης Εθνικοφρόνων (Λαϊκό Κόμμα) το 1946, λαμβάνοντας στις εκλογές 9.188 ψήφους. 
Απεβίωσε το 1983 και κηδεύτηκε στην Αθήνα από το Πρώτο Νεκροταφείο Αθηνών στις 13 Ιουλίου. Ήταν παντρεμένος με την Άλμπα και είχαν δύο κόρες.
Βραβεία Ευρωπαϊκού Κινηματογράφου

Τα Βραβεία Ευρωπαϊκού Κινηματογράφου (αγγλ. European Film Awards) είναι τα σημαντικότερα κινηματογραφικά βραβεία σε πανευρωπαϊκό επίπεδο.
Παρομοίως με τα Όσκαρ για τα βραβεία αποφασίζει μια ακαδημία, η Ευρωπαϊκή Ακαδημία Κινηματογράφου, γι' αυτό και πολύ συχνά αποκαλούνται "Ευρωπαϊκά Όσκαρ". Οι βραβεύσεις περιορίζονται στο Ευρωπαϊκό σινεμά, με ταινίες, σκηνοθέτες και ηθοποιούς από τη γηραιά ήπειρο.
Αν και εξαιρετικά δημοφιλή τα πρώτα χρόνια μετά τη θέσπιση τους το 1988 στα μέσα της δεκαετίας του '90 γνώρισαν μια κάμψη στο ενδιαφέρον του κόσμου για να επανέλθουν και πάλι στο προσκήνιο στις αρχές τις νέας χιλιετίας. Η αρχική τους ονομασία ήταν Βραβεία Felix αλλά σύντομα αλλάχτηκε σε European Film Awards.
Οι πόλεις που φιλοξενούν τη διοργάνωση εναλλάσσονται. Φιλοξενούνται κάθε δύο χρόνια στο Βερολίνο, ενώ ενδιάμεσα φιλοξενούνται από κάποια άλλη ευρωπαϊκή πόλη. Βραβεία απονέμονται σε περισσότερες από δέκα κατηγορίες με πιο σημαντικό αυτό της Ταινίας της Χρονιάς.
Η Μεγάλη Ληστεία του Τρένου

Η ληστεία

Έμεινε στη βρετανική ιστορία ως "η μεγάλη ληστεία του τρένου". Αυτή η ληστεία της 8ης Αυγούστου του 1963 σε ειδική ταχυδρομική αμαξοστοιχία που μετέφερε χαρτονομίσματα για πολτοποίηση, έκανε πάταγο σε ολόκληρο τον κόσμο. «Στην πραγματικότητα εγκέφαλος της ληστείας ήταν ο Μπρους Ρέινολντς […], ο οποίος χρησιμοποίησε για τις ανάγκες του φιλόδοξου σχεδίου την … εμπειρία που αποκόμισε από την παρακολούθηση ταινιών γουέστερν. Συγκεντρώνοντας μια ομάδα αναξιοπαθούντων που επιζητούσαν το εύκολο χρήμα, σχεδίασε μαζί τους την επίθεση στο τρένο χωρίς όμως να φροντίσει τις μικρολεπτομέρειες».
Η ληστεία έγινε με βάση εσωτερική πληροφόρηση. Το τρένο το τρένο οδηγήθηκε από τους ληστές μέχρι το σημείο που βρίσκονταν τα φορτηγά των ληστών ώστε να μετέφεραν σε αυτά τα χρήματα, 120 ταχυδρομικοί σάκους με 2,6 εκατομ. στερλίνες. Οι ληστές όμως, όπως γράφτηκε, «δεν ήταν ιδιαίτερα ταλαντούχοι», διότι μια σειρά λαθών, όπως κουβέντες που είχαν ανταλλάξει με ορισμένους σιδηροδρομικούς, τα δαχτυλικά αποτυπώματά τους, διάφορα άλλα πειστήρια, αλλά και η αλόγιστη σπατάλη των χρημάτων που είχαν κλέψει, οδήγησαν εύκολα τις αστυνομικές αρχές. Τους πρόδωσε και μια παρτίδα Monopoly, την οποία οι ληστές έπαιξαν χρησιμοποιώντας τα κλεμμένα χρήματα.
Η αστυνομία αναζήτησε, πέρα από τους φυσικούς αυτουργούς, πιθανούς συνενόχους τους στο εσωτερικό των Βασιλικών Ταχυδρομείων.  Πολλά άτομα ανακρίθηκαν και στις 16 Αυγούστου συνελήφθησαν τρεις άνδρες και δύο γυναίκες. Οι αστυνομικές έρευνες απέφεραν καρπούς και άρχισε η αντίστροφη μέτρηση για τους ληστές. Στις 22 Αυγούστου ο Τσάρλι Γουίλσον κατηγορήθηκε για συμμετοχή στη ληστεία, το Σεπτέμβριο συνελήφθη ο Ρόναλντ Μπιγκς, που τα επόμενα χρόνια αναδείχτηκε στο πιο προβεβλημένο πρόσωπο της συμμορίας. Το Δεκέμβριο η αστυνομία ανακάλυψε σάκους με χρήματα σε έναν τηλεφωνικό θάλαμο, ενώ ο κύριος όγκος τους δε βρέθηκε. Συνολικά 12 άτομα καταδικάστηκαν σε συνολικά 307 χρόνια κάθειρξη, πολλοί όμως από τους ληστές δεν συνελήφθησαν ποτέ.
Κνιάζ

Ο κνιάζ είναι ιστορικός σλαβικός τίτλος, ο οποίος χρησιμοποιείται τόσο ως βασιλικός όσο και ως ευγενής τίτλος σε διαφορετικές ιστορικές περιόδους και σε διαφορετικές αρχαίες σλαβικές χώρες. Συχνά μεταφράζεται ως πρίγκιπας, δούκας ή κόμης, ανάλογα με το συγκεκριμένο ιστορικό πλαίσιο και τα δυνητικά γνωστά λατινικά ισοδύναμα του τίτλου για κάθε φορέα του ονόματος. Στη λατινική γλώσσα, ο τίτλος συνήθως μεταφράζεται ως comes ή princeps, αλλά η λέξη προέρχεται αρχικά από τον πρωτογερμανικό kuningaz (βασιλιάς).
Σινδοί

Οι Σινδοί ή Σίνδοι ήταν αρχαίος Σκυθικός λαός Ιρανικής καταγωγής που κατοικούσε γύρω από τη Μαιώτιδα λίμνη στα ανατολικά του Κιμμέριου Βοσπόρου. Αποτελούσε τμήμα του λαού των Μαιώτων από του οποίους αποσπάστηκε κάποια στιγμή.
Αναφέρεται βάρβαρος και αγέρωχος λαός. Ο αρχαίος γεωγράφος Σκύλαξ ο Καρυανδεύς αναφέρει ότι συνόρευαν με τους Μαιώτες και τους Κερκέτες , και αναφέρει 4 πόλεις τις : Φαναγόρεια, Κήποι, Σινδικός Λιμήν, και Πάτους.
Οι Σινδοί ήρθαν σε επαφή με τους Έλληνες και ανέπτυξαν στενές σχέσεις, τον 6ο αιώνα π.Χ. ιδρύθηκαν οι πρώτες ελληνικές αποικίες στην επικράτεια τους. Αρχαιολογικά ευρήματα στους οικισμούς Σεμιμπράτνεγιε και Ανάπσκογιέ , όπως αμφορείς από τη Χίο και Λέσβο δείχνει εμπορικές συναλλαγές μεταξύ των Σινδών και Ελλήνων ή ακόμα και συγκατοίκηση στους οικισμούς. Οι Σινδοί έκοβαν νομίσματα αργυρά με τη μορφή του Ηρακλή στη μία πλευρά φορώντας τη λεοντή στο κεφάλι , γονατιστό με το τόξο του , και στην άλλη πλευρά έφεραν συνήθως την επιγραφη ΣΙΝΔΩΝ μαζί με κεφαλή ίππου ή παράσταση γλαύκας.
Από τους γνωστότερους Σινδούς ήταν ο Σωπαίος που αναφέρεται από τον Ισοκράτη στους λόγους του. Η κόρη του Σωπαίου είχε παντρευτεί γιο του βασιλιά του Βοσπόρου Σάτυρου και όταν η χώρα των Σινδών προσαρτήθηκε στο Βασίλειο του Βοσπόρου απέκτησε μεγάλη γη . Από την ιστορία του Σωπαίου και αυτή της Τιργαταώ φαίνεται ότι το ελληνικό Βασίλειο του Βοσπόρου επέμβαινε στα εσωτερικά των Σινδών και κάποια στιγμή η χώρα τους έγινε τμήμα τους. Παρά τις προσπάθειες των υπολοίπων Μαιώτων με πόλεμο να επανακτήσουν τη χώρα των Σινδών δεν τα κατάφεραν, οι απόγονοι μάλιστα του Σάτυρου φέρουν και τον τίτλο και του βασιλέα των Σινδών .
Οι Σινδοί αργότερα ενσωματώθηκαν υπό τον Μιθριδάτη στο βασίλειο του Πόντου. Ήταν γνωστοί σαν λαός μέχρι τον 6ο μ.Χ. αιώνα και αναφέρονται από τον περιηγητή Διονύσιο.
Πετροπάβλ

Γεωγραφία

Βρίσκεται στο βορειοανατολικό Καζακστάν, στην περιφέρεια Βόρειο Καζακστάν. Η πόλη έχει πληθυσμό 203.803 κατοίκους και είναι η 12η μεγαλύτερη πόλη του Καζακστάν. Διαθέτει αεροδρόμιο και βρίσκεται πολύ κοντά στην πόλη Μπισκούλ. Μετονομάστηκε στο σημερινό της όνομα το έτος που το Καζακστάν έγινε ανεξάρτητο, το 1991.
Αρδάνι Τρικάλων

Πρόσβαση

Η συνηθέστερη διαδρομή για το Αρδάνι από τα Τρίκαλα είναι:
Τρίκαλα - Λογγάκι - Κρηνίτσα - Αρδάνι.

Αυτή ακολουθεί και αστικό λεωφορείο με αφετηρία στην οδό Κονδύλη στα Τρίκαλα.
Τοντ Μίτσελ

Κολλεγιακή καριέρα

Ο Τοντ Μίτσελ εισήχθη το 1984 στο Πανεπιστήμιο Περντού της Ιντιάνα, με τη μπασκετική ομάδα του οποίου αγωνίστηκε στο Κολλεγιακό Πρωτάθλημα.
Αποφοίτησε από το Πανεπιστήμιο της Ιντιάνα το 1988, σε ηλικία 22 ετών.

Επαγγελματική καριέρα

Ο Τοντ Μίτσελ συμμετείχε στα Ντραφτς του ΝΒΑ το 1988 και επιλέχθηκε από τους Ντένβερ Νάγκετς, με τους οποίους ωστόσο δεν πραγματοποίησε καμία συμμετοχή.
Η πρώτη ομάδα του ΝΒΑ με την οποία αγωνίστηκε ήταν οι Μαϊάμι Χιτ, στους οποίους υπέγραψε το 1998.
Κατά τη διάρκεια της σεζόν 1988-89 πραμγατοποίησε ένα σύντομο πέρασμα και από τους Σαν Αντόνιο Σπερς.
Το καλοκαίρι του 1989 ταξίδεψε στην Ελλάδα για λογαριασμό του Ολυμπιακού Πειραιώς, στον οποίο παρέμεινε για ένα χρόνο, χωρίς ωστόσο να καταφέρει να κατακτήσει κάποιο τίτλο.
Την τριετία 1990-93 αγωνίστηκε με τη γαλλική Σολέ Μπασκέτ, τις ιταλικές Παλακανέστρο Φιρένζε και Παλακανέστρο Μαρσάλα, καθώς και τις αμερικανικές Πίτσμπουργκ Πιράνχας και Ρόκφορντ Λάιτινγκ.
Το 1993 επέστρεψε στην Ελλάδα και αγωνίστηκε στον Α.Σ. Παπάγου.
Τη διετία 1995-1997, ο Τοντ Μίτσελ πέρασε από αρκετές ομάδες και συγκεκριμένα από την ισπανική Μπαλκονέστο Σαλαμάνκα, την αμερικάνικη Σιου Φολς Σκάι Φορς, τη γαλλική Μονπελιέ Παιλάντ και τη Μπνέι Χερζίλια, ομάδα του Ισραήλ.
Την αμέσως επόμενη διετία αγωνίστηκε στην ιταλική Πιστόια Μπασκέτ, στο Στρασβούργο, ομάδα της Γαλλίας και τέλος στους Λουγκάνο Τάιγκερς, ομάδα της Ελβετίας.
Μετά το πέρας της αγωνιστικής περιόδου 1998-99, ο Τοντ Μίτσελ αποφάσισε να αποσυρθεί από την ενεργό δράση και να βάλει τέλος στην καριέρα του ως επαγγελματίας καλαθοσφαιριστής.
Επεξεργαστής εγγράφου

Ένας επεξεργαστής εγγράφου (word processor) ή επεξεργαστής κειμένου ή, πιο τυπικά, 
σύστημα προετοιμασίας εγγράφων, είναι μια εφαρμογή υπολογιστή που χρησιμοποιείται
για την επεξεργασία (σύνθεση, διόρθωση, μορφοποίηση , και πιθανώς εκτύπωση) εγγράφων .
Ο πιο διαδεδομένος επεξεργαστής εγγράφων είναι το Word της Microsoft.
Επίσης, το ανοιχτού κώδικα Open Office Writer και άλλα κερδίζουν νέους χρήστες.
2485 Σέφλερ

Φυσικά χαρακτηριστικά

Τα φυσικά χαρακτηριστικά του Σέφλερ είναι άγνωστα.
2277 Μορώ

Φυσικά χαρακτηριστικά

Τα φυσικά χαρακτηριστικά του Μορώ είναι άγνωστα.
Στέρνα Αχαΐας

Ιστορικά στοιχεία

Οφείλει την ονομασία του σε στέρνα που υπάρχει εκεί. Είναι σχετικά καινούριος οικισμός. Αναγνωρίστηκε επίσημα ως οικισμός στις 17/03/1991 και έκτοτε αποτελεί τμήμα της Κοινότητας Βασιλικού σε όλες τις διοικητικές μεταβολές που έχουν πραγματοποιηθεί.

Λοιπά στοιχεία

Στην περιοχή υπάρχουν πολλές εύφορες καλλιεργήσιμες εκτάσεις γης, ενώ πολύ κοντά στον οικισμό επίσης βρίσκεται χτισμένος ναός αφιερωμένος στην Παναγία την Παντάνασσα.
Ένας Άγγελος στα Δεξιά

Πλοκή

Βρισκόμαστε στο χωριό Αστ του Τατζικιστάν. Ο Χάμρο επιστρέφει μετά από πολύχρονη απουσία στη γενέτειρά του. Στο χωριό έχει παντού χρέη και ένα νόθο γιο. Στη Μόσχα όπου είχε καταφύγει έκατσε δέκα χρόνια φυλακή. Τώρα επιστρέφει αναγκαστικά, διότι η μητέρα του, η Χαλιμά, είναι έτοιμη να πεθάνει. Ο γιατρός της δίνει 2-3 μέρες διορία. Ο δήμαρχος τον κατσαδιάζει επειδή το σπίτι είναι ερειπωμένο, και ούτε η εξώπορτα δεν χωράει το φέρετρο για να βγάλουν τη γριά. Ο Χάμρο αμέσως βάζει το μαραγκό να μοντάρει την εξώπορτα και προσλαμβάνει εργάτες για να επιδιορθώσουν το σπίτι. Μέσα σε δυο μέρες το σπίτι ξαναγίνεται καινούργιο, και ο Χάμρο που δεν έχει λεφτά βρίσκει αγοραστή για να το πουλήσει. Εκείνη τη στιγμή όμως η μητέρα του ξαναζωντανεύει και ο Χάμρο αντιλαμβάνεται ότι η ασθένεια της μητρός του ήταν απλά ένα τέχνασμα για να τον κάνουν να γυρίσει πίσω και να διορθώσει το σπίτι και την εξώπορτα. Τώρα συνειδητοποιεί την κατάστασή του. Μαζί με τα παλιά του χρέη μαζεύτηκαν και τα καινούργια, ενώ του φορτώθηκε και ο μικρός του νόθος γιος, ο οποίος δεν φταίει σε τίποτα. Στο μεταξύ φτάνουν και οι μπράβοι του Ταρζάν, ενός τοκογλύφου από τη Μόσχα, για να εισπράξουν χρήματα. Ο Χάμρο αποφασίζει να ληστέψει το δήμαρχο. Πάει νύχτα στο γραφείο του, τον χτυπάει και ανοίγει τη θυρίδα του, αλλά είναι άδεια. Την επόμενη μέρα τον κυνηγάει η αστυνομία. Οι μπράβοι του Ταρζάν επιστρέφουν τη νύχτα, και τον μαχαιρώνουν στο σινεμά που δουλεύει. Η μητέρα του έπεσε να πεθάνει. Καθάρισε το σπίτι, μοίρασε τα προσωπικά της υπάρχοντα και έκανε συμφωνία με τον δήμαρχο για να παραλάβει αυτός το σπίτι και να ξεκαθαρίσει τα χρέη του Χάμρο. Στους χωριανούς είπε ότι είδε τον Άγιο Άουφ στον ύπνο της, και της είπε ότι το βράδυ θα αποδημήσει. Στον Χάμρο λέει να φύγει για τη Μόσχα και να πάρει τον μικρό να τον έχει κοντά του, γιατί είναι το παιδί του. Πραγματικά. Το ίδιο βράδυ η γριά πεθαίνει. Στην κηδεία της παρευρίσκεται όλο το χωριό. Ο δήμαρχος ανακοινώνει στον Χάμρο ότι του πούλησε το σπίτι και εξόφλησε όλα του τα χρέη, και ξεπλήρωσε και τον Ταρζάν. Ο Χάμρο παίρνει τον μικρό και φεύγει με το λεωφορείο για τη Ρωσία. Αφήνει όμως πίσω του την κοπέλα του, τη Σάβρη, η οποία φέρει στα σπλάχνα της άλλο ένα εξώγαμο παιδί του.

Το όνομα του έργου

Ένας μύθος λέει, ότι κάθε άνθρωπος όταν γεννιέται έχει δύο φύλακες αγγέλους. Έναν στα αριστερά και έναν στα δεξιά. Κρατάνε και οι δυο από ένα βιβλίο. Ο άγγελος στα δεξιά καταγράφει τις καλές πράξεις, και ο άγγελος στα αριστερά τις αμαρτίες. Όταν πεθάνουμε, τα δύο βιβλία μπαίνουν στη ζυγαριά. Αν το δεξί βιβλίο είναι βαρύτερο, τότε πάμε στον παράδεισο. Αν το αριστερό βιβλίο είναι βαρύτερο, πάμε στην κόλαση.

Κριτικές

Η ταινία είναι μια καυστική κωμωδία και μικρογραφία της επαρχιακής ζωής. Παραθέτει τα καλά και τα κακά της κοινωνίας.
Χρύσανθος Κυριαζής

Καριέρα

Ο Χρύσανθος Κυριαζής έκανε τα πρώτα του βήματα στο χώρο της πετοσφαίρισης στις ακαδημίες του Α.Ο. Πρεβέζης, στις οποίες βρέθηκε από πολύ μικρή ηλικία. Στην ομάδα της Πρέβεζας παρέμεινε μέχρι τα 18 του χρόνια, καθώς τότε δέχθηκε την προσφορά που κατέθεσε για την απόκτησή του ο Κτησιφών.
Στην ομάδα της Παιανίας παρέμεινε για έξι χρόνια, καθώς στη συνέχεια αποκτήθηκε με μεταγραφή από τον Ηρακλή Θεσσαλονίκης, ο οποίος μάλιστα δαπάνησε 20.000.000 δραχμές για να τον αποκτήσει, ποσό τεράστιο για τα δεδομένα της εποχής. 
Στον Ηρακλή παρέμεινε μέχρι το 2001 έχοντας καταφέρει να κατακτήσει προηγουμένως το κύπελλο Ελλάδας του 2000. Το 2001 μετεγγράφη στον Ολυμπιακό Πειραιώς, στον οποίο παρέμεινε για τρία χρόνια κατακτώντας το εγχώριο πρωτάθλημα του 2003. 
Πέντε χρόνια αργότερα επέστρεψε στην ομάδα του Πειραιά, κι ενώ προηγουμένως είχε αγωνιστεί με τις ομάδες του Παναθηναϊκού αλλά και του Π.Α.Ο.Κ.. Τη σεζόν 2009-10, ο Κυριαζής κατέκτησε με τον Ολυμπιακό το πρωτάθλημα Ελλάδας.
Τον Σεπτέμβριο του 2010 κι ενώ είχε αποφασίσει αρχικά να βάλει τέλος στην επαγγελματική του καριέρα, ο Κυριαζής τελικά επέστρεψε για ένα μικρό χρονικό διάστημα στον Α.Ο. Πρεβέζης, ο οποίος ήταν και η ομάδα από την οποία ξεκίνησε την καριέρα του.

Προπονητική καριέρα

Κατά τη διάρκεια της παρουσίας του στον Α.Ο. Πρεβέζης τη σεζόν 2010-11, ο Κυριαζής δέχθηκε πρόταση από τη διοίκηση του συλλόγου προκειμένου να αναλάβει προπονητής των μικρών κατηγοριών της ομάδας, την οποία και αποδέχθηκε. Λίγο καιρό αργότερα, δέχθηκε εκ νέου καινούργια πρόταση από τον Φιλαθλητικό Πρεβέζης προκειμένου να αναλάβει προπονητής του γυναικείου τμήματος, την οποία επίσης αποδέχθηκε.
Έτσι, ο Κυριαζής μεταπήδησε από τον ΑΟΠ στην έταιρη ομάδα της πόλης, τον Φιλαθλητικό, στον οποίο παραμένει μέχρι σήμερα.

Διεθνείς συμμετοχές

Ο Χρύσανθος Κυριαζής ήταν διεθνής με την ελληνική εθνική ομάδα πετοσφαίρισης για πολλά χρόνια έχοντας πραγματοποιήσει 142 συμμετοχές.